CELEX: 32022R0208
Language: hu
Date: 2021-12-14 00:00:00
Title: A Bizottság (EU) 2022/208 felhatalmazáson alapuló rendelete (2021. december 14.) a 139/2014/EU rendeletnek az időjárási körülményektől függetlenül végzett műveletekre vonatkozó követelmények tekintetében történő módosításáról (EGT-vonatkozású szöveg)

2022.2.17.   
               
               
                  HU
               
               
                  Az Európai Unió Hivatalos Lapja
               
               
                  L 35/1
               
            
         A BIZOTTSÁG (EU) 2022/208 FELHATALMAZÁSON ALAPULÓ RENDELETE
         (2021. december 14.)
         a 139/2014/EU rendeletnek az időjárási körülményektől függetlenül végzett műveletekre vonatkozó követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 39. cikke (1) bekezdésére,
         mivel:
         
                     (1)
                  
                  
                     A 139/2014/EU bizottsági rendelet (2) meghatározza a repülőterekkel kapcsolatos követelményeket és igazgatási eljárásokat, beleértve a földi mozgást ellenőrző és vezérlő rendszerre, valamint a repülőtereken csökkent látási viszonyok között végzett műveletekre vonatkozó rendelkezéseket is.
                  
               
                     (2)
                  
                  
                     E rendelkezéseknek a nemzetközi polgári repülésről szóló egyezmény 6. és 14. függelékével, valamint a Nemzetközi Polgári Repülési Szervezet (a továbbiakban: ICAO) 9365. sz. dokumentumával való összehangolása érdekében szabályokat kell megállapítani a repülőtereken az időjárási körülményektől függetlenül végzett műveletek végrehajtására vonatkozóan, biztosítva a megfelelő látás szerinti és nem látás szerinti segédeszközök, valamint egyéb repülőtéri berendezések rendelkezésre állását, a szükséges információk rendelkezésre állását és a megfelelő eljárások végrehajtását.
                  
               
                     (3)
                  
                  
                     A 139/2014/EU rendelet I. mellékletét (Fogalommeghatározások) módosítani kell az elhatározási szint, a műszeres futópálya, a csökkent látási viszonyok között végzett műveletek, a csökkent látási viszonyok között követendő eljárások, a csökkent látási viszonyok között végzett felszállás, a műveleti engedménnyel végzett műveletek és a B típusú műszeres megközelítési eljárás meghatározása tekintetében.
                  
               
                     (4)
                  
                  
                     A 139/2014/EU rendelet III. melléklete (ADR.OR rész) megállapítja a repülőtér-üzemeltetőkre vonatkozó szervezeti követelményeket. Az említett melléklet a látás szerinti és nem látás szerinti segédeszközökre – különösen a meteorológiai berendezésekre – vonatkozó szabályozási keret tekintetében elavulttá vált, ezért akként kell módosítani, hogy különleges követelményeket tartalmazzon a látás szerinti és nem látás szerinti segédeszközök, valamint az időjárási körülményektől függetlenül végzett műveletek támogatásához szükséges egyéb berendezések rendelkezésre állására és karbantartására vonatkozóan.
                  
               
                     (5)
                  
                  
                     A 139/2014/EU rendelet IV. melléklete (ADR.OPS rész) megállapítja a repülőterekre vonatkozó műveleti követelményeket. Az említett mellékletet módosítani kell annak érdekében, hogy tartalmazzon olyan, a repülőtér-üzemeltetőkre alkalmazandó konkrét műveleti eljárásokat, amelyek a földi mozgást ellenőrző és vezérlő rendszerrel, valamint a repülőtereken csökkent látási viszonyok között végzett műveletekkel foglalkoznak.
                  
               
                     (6)
                  
                  
                     Ezért a 139/2014/EU rendeletet ennek megfelelően módosítani kell.
                  
               
                     (7)
                  
                  
                     Az (EU) 2018/1139 rendelet 75. cikke (2) bekezdése b) és c) pontjának, valamint 76. cikke (1) bekezdésének megfelelően az Európai Unió Repülésbiztonsági Ügynöksége elkészítette és benyújtotta a Bizottságnak a végrehajtási szabályok tervezetéről szóló 02/2021. sz. véleményét (3).
                  
               ELFOGADTA EZT A RENDELETET:
         
            1. cikk
            Az 139/2014/EU rendelet e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            A rendeletet 2022. augusztus 1-jétől kell alkalmazni.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2021. december 14-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.
         
         
            (2)  A Bizottság 139/2014/EU rendelete (2014. február 12.) a repülőterekhez kapcsolódó követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról (HL L 44., 2014.2.14., 1. o.).
         
            (3)  https://www.easa.europa.eu/document-library/opinions
      
      
         
            MELLÉKLET
            A 139/2014/EU rendelet a következőképpen módosul:
            
                        1.
                     
                     
                        az I. melléklet a következőképpen módosul:
                        
                                    a)
                                 
                                 
                                    a szöveg a következő 16a. ponttal egészül ki:
                                    
                                                „16a.
                                             
                                             
                                                »elhatározási szint« (DA) vagy »elhatározási magasság« (DH): háromdimenziós műszeres megközelítési művelet során az a meghatározott magasság vagy szint, amely elérésekor megszakított megközelítési eljárást kell kezdeményezni az előírt látási feltételek meglétének hiányában;”
                                             
                                          
                              
                                    b)
                                 
                                 
                                    a 22. pont helyébe a következő szöveg lép:
                                    
                                                „22.
                                             
                                             
                                                »műszeres futópálya«: a műszeres megközelítési eljárást alkalmazó légi járművek általi használatra alkalmas alábbi futópályatípusok egyike:
                                                
                                                            1.
                                                         
                                                         
                                                            »nem precíziós megközelítésű futópálya«: látás szerinti segédeszközökkel és legalább egy ILS és/vagy MLS leszállító berendezéssel felszerelt futópálya, amelyet A típusú műszeres megközelítést alkalmazó leszállási műveletekre lehet használni;
                                                         
                                                      
                                                            2.
                                                         
                                                         
                                                            »I. kategóriás precíziós megközelítésű futópálya«: látás szerinti segédeszközökkel és legalább egy ILS és/vagy MLS leszállító berendezéssel felszerelt futópálya, amelyet B típusú, I. kategóriájú (CAT I) műszeres megközelítést alkalmazó leszállási műveletekre lehet használni;
                                                         
                                                      
                                                            3.
                                                         
                                                         
                                                            »II. kategóriás precíziós megközelítésű futópálya«: látás szerinti segédeszközökkel és legalább egy ILS és/vagy MLS leszállító berendezéssel felszerelt futópálya, amelyet B típusú, II. kategóriájú (CAT II) műszeres megközelítést alkalmazó leszállási műveletekre lehet használni;
                                                         
                                                      
                                                            4.
                                                         
                                                         
                                                            »III. kategóriás precíziós megközelítésű futópálya«: látás szerinti segédeszközökkel és legalább egy ILS és/vagy MLS leszállító berendezéssel felszerelt futópálya, amelyet B típusú, III. kategóriájú (CAT III) műszeres megközelítést alkalmazó leszállási műveletekre lehet használni;”
                                                         
                                                      
                                          
                              
                                    c)
                                 
                                 
                                    a szöveg a következő 24c. ponttal egészül ki:
                                    
                                                „24c.
                                             
                                             
                                                »csökkent látási viszonyok között végzett műveletek« (LVO-k): 550 m-nél kisebb futópálya menti látástávolság vagy 200 lábnál kisebb elhatározási magasság mellett futópályán végzett megközelítési vagy felszállási műveletek;”
                                             
                                          
                              
                                    d)
                                 
                                 
                                    a 25. pont helyébe a következő szöveg lép:
                                    
                                                „25.
                                             
                                             
                                                »csökkent látási viszonyok között követendő eljárások«: a csökkent látási viszonyok között végzett műveletek során a biztonság biztosítása céljából a repülőtéren alkalmazott eljárások;”
                                             
                                          
                              
                                    e)
                                 
                                 
                                    a 26. pont helyébe a következő szöveg lép:
                                    
                                                „26.
                                             
                                             
                                                »csökkent látási viszonyok között végzett felszállás (LVTO)«: 550 m-nél kisebb futópálya menti látástávolság mellett végzett felszállás;”
                                             
                                          
                              
                                    f)
                                 
                                 
                                    a 27. pontot el kell hagyni;
                                 
                              
                                    g)
                                 
                                 
                                    a szöveg a következő 34c. ponttal egészül ki:
                                    
                                                „34c.
                                             
                                             
                                                »műveleti engedménnyel végzett műveletek«: meghatározott légi járművel vagy földi berendezéssel, illetve légi járművek és földi berendezések kombinációjával végzett műveletek, amely lehetővé teszi az alábbi engedmények bármelyikét:
                                                
                                                            a)
                                                         
                                                         
                                                            a szokásosnál alacsonyabb repülőtéri üzemeltetési minimumok alkalmazása az adott műveletosztály tekintetében;
                                                         
                                                      
                                                            b)
                                                         
                                                         
                                                            a látótávolságra vonatkozó követelmények teljesítése vagy csökkentése;
                                                         
                                                      
                                                            c)
                                                         
                                                         
                                                            kevesebb földi létesítmény biztosítása;”
                                                         
                                                      
                                          
                              
                                    h)
                                 
                                 
                                    a 35. pontot el kell hagyni;
                                 
                              
                                    i)
                                 
                                 
                                    a 47b. pont helyébe a következő szöveg lép:
                                    
                                                „47b.
                                             
                                             
                                                »B típusú műszeres megközelítés«: 75 m (250 láb) alatti elhatározási magasság mellett végzett műszeres megközelítés a következők szerint osztályozva:
                                                
                                                            1.
                                                         
                                                         
                                                            I. kategória (CAT I): legalább 60 m (200 láb) elhatározási magasság, valamint legalább 800 m látástávolság vagy legalább 550 m futópálya menti látástávolság;
                                                         
                                                      
                                                            2.
                                                         
                                                         
                                                            II. kategória (CAT II): 60 m (200 láb) alatti, de legalább 30 m (100 láb) elhatározási magasság, valamint legalább 300 m futópálya menti látástávolság;
                                                         
                                                      
                                                            3.
                                                         
                                                         
                                                            III. kategória (CAT III): 30 m (100 láb) alatti elhatározási magasság vagy nincs megállapítva elhatározási magasság, valamint 300 m-nél kisebb futópálya menti látástávolság vagy nincs megállapítva futópálya menti látástávolság.”;
                                                         
                                                      
                                          
                              
                  
                        2.
                     
                     
                        a III. melléklet ADR.OR.C.005 pontja a következő e) ponttal egészül ki:
                        
                                    „e)
                                 
                                 
                                    A légi járművek repülőtéren történő biztonságos üzemben tartásának biztosítása érdekében a repülőtér-üzemeltetőnek közvetlenül vagy harmadik felekkel kötött megállapodások révén – a repülőtéren végzett műveletek típusának megfelelő – látás szerinti és nem látás szerinti segédeszközöket, meteorológiai berendezéseket és egyéb felszereléseket kell biztosítania és üzemeltetnie.”;
                                 
                              
                  
                        3.
                     
                     
                        a IV. melléklet a következőképpen módosul:
                        
                                    a)
                                 
                                 
                                    Az A. alrész a következő ADR.OPS.A.070, ADR.OPS.A.075, ADR.OPS.A.080 és ADR.OPS.A.085 ponttal egészül ki:
                                    „ADR.OPS.A.070 A repülőtéri világítási rendszerre vonatkozó információk
                                    
                                    A repülőtér-üzemeltetőnek jelentenie kell a légiforgalmi tájékoztató szolgálatnak a repülőtéri világítási rendszer azon részeire vonatkozó információkat, ahol a világítóegységek fénykibocsátó diódák (LED-ek).
                                    
                                       ADR.OPS.A.075 Térképek
                                    
                                    A repülőtér-üzemeltetőnek közvetlenül vagy harmadik felekkel kötött megállapodások révén biztosítania kell, hogy a repülőtérhez kapcsolódó térképeket a légiforgalmi tájékoztató szolgálat közzé tegye az AIP-ban.
                                    
                                       ADR.OPS.A.080 A rádiónavigációs és leszállási segédeszközökre vonatkozó információk
                                    
                                    
                                                a)
                                             
                                             
                                                A repülőtér-üzemeltetőnek közvetlenül vagy harmadik felekkel kötött megállapodások révén biztosítania kell, hogy a légiforgalmi tájékoztató szolgálatok tájékoztatást kapjanak a műszeres megközelítéshez és a repülőtéri közelkörzeti eljárásokhoz kapcsolódó rádiónavigációs és leszállási segédeszközökről.
                                             
                                          
                                                b)
                                             
                                             
                                                Az a) pontban említett információk a következőket tartalmazzák:
                                                
                                                            1.
                                                         
                                                         
                                                            a segédeszközök típusa;
                                                         
                                                      
                                                            2.
                                                         
                                                         
                                                            mágneses eltérés a legközelebbi fokra kerekítve, az adott esetnek megfelelően;
                                                         
                                                      
                                                            3.
                                                         
                                                         
                                                            az ILS/MLS/GLS, az alapvető GNSS és az SBAS használata esetén támogatott művelettípusok;
                                                         
                                                      
                                                            4.
                                                         
                                                         
                                                            az ILS osztályozása;
                                                         
                                                      
                                                            5.
                                                         
                                                         
                                                            a létesítmények osztályozása és a megközelítési létesítmények megjelölése(i) a GBAS vonatkozásában;
                                                         
                                                      
                                                            6.
                                                         
                                                         
                                                            a VOR/ILS/MLS vonatkozásában az állomás mágneses elhajlása a legközelebbi fokra kerekítve, a berendezés műszaki felállításához;
                                                         
                                                      
                                                            7.
                                                         
                                                         
                                                            azonosítás, szükség esetén;
                                                         
                                                      
                                                            8.
                                                         
                                                         
                                                            frekvencia/frekvenciák, csatornaszám(ok), szolgáltató és hivatkozási útvonal azonosító(k), adott esetben;
                                                         
                                                      
                                                            9.
                                                         
                                                         
                                                            üzemidő, adott esetben;
                                                         
                                                      
                                                            10.
                                                         
                                                         
                                                            az adóantenna helyzetének földrajzi koordinátái fokban, percben, másodpercben és tized másodpercben megadva;
                                                         
                                                      
                                                            11.
                                                         
                                                         
                                                            a távolságmérő berendezés adóantennájának tengerszinthez viszonyított magassága a legközelebbi 30 m-re (100 láb) megadva, és a precíziós távolságmérő berendezés tengerszinthez viszonyított magassága a legközelebbi 3 m-re (10 láb) megadva, a GBAS vonatkozási pont tengerszinthez viszonyított magassága a legközelebbi méterre vagy lábra megadva és a pont ellipszoid magassága a legközelebbi méterre vagy lábra megadva; az SBAS vonatkozásában a leszállási küszöbpont (LTP) vagy fiktív küszöbpont (FTP) ellipszoid magassága a legközelebbi méterre vagy lábra megadva;
                                                         
                                                      
                                                            12.
                                                         
                                                         
                                                            a szolgáltatási volumen sugara a GBAS vonatkozási pontjától, a legközelebbi kilométerre vagy tengeri mérföldre megadva; valamint
                                                         
                                                      
                                                            13.
                                                         
                                                         
                                                            megjegyzések.
                                                         
                                                      
                                          
                                       ADR.OPS.A.085 A látható szakasz felszínére (VSS) behatoló akadályokra vonatkozó információk
                                    
                                    A repülőtér-üzemeltetőnek közvetlenül vagy harmadik felekkel kötött megállapodások révén biztosítania kell, hogy a látható szakasz felszínére behatoló akadályokra vonatkozó információkat a légiforgalmi tájékoztató szolgálatok megkapják, beleértve az érintett eljárásokat és eljárási minimumokat is.”;
                                 
                              
                                    b)
                                 
                                 
                                    a B. alrész a következőképpen módosul:
                                    
                                                i.
                                             
                                             
                                                az ADR.OPS.B.030 pont a következőképpen módosul:
                                                
                                                            —
                                                         
                                                         
                                                            az a) pont helyébe a következő szöveg lép:
                                                            
                                                                        „a)
                                                                     
                                                                     
                                                                        A repülőtér-üzemeltetőnek gondoskodnia kell arról, hogy a repülőtéren a földi mozgást ellenőrző és vezérlő rendszer (SMGCS) működjön. Az SMGCS:
                                                                        
                                                                                    1.
                                                                                 
                                                                                 
                                                                                    figyelembe veszi a repülőtér tervezési jellemzőit, a működési és meteorológiai körülményeket, valamint az emberi tényező alapelveket;
                                                                                 
                                                                              
                                                                                    2.
                                                                                 
                                                                                 
                                                                                    úgy van kialakítva, hogy segítse az alábbiakat:
                                                                                    
                                                                                                i.
                                                                                             
                                                                                             
                                                                                                légi és földi járművek véletlen behatolásának megelőzése aktív futópályára; és
                                                                                             
                                                                                          
                                                                                                ii.
                                                                                             
                                                                                             
                                                                                                a légi járművek közötti, valamint a légi járművek és a földi járművek vagy tárgyak közötti ütközések megelőzése a mozgási terület bármely részén; és
                                                                                             
                                                                                          
                                                                              
                                                                                    3.
                                                                                 
                                                                                 
                                                                                    működését megfelelő eszközöknek és eljárásoknak kell támogatnia.”;
                                                                                 
                                                                              
                                                                  
                                                      
                                                            —
                                                         
                                                         
                                                            a szöveg a következő d) ponttal egészül ki:
                                                            
                                                                        „d)
                                                                     
                                                                     
                                                                        A repülőtér-üzemeltetőnek a repülőtéri SMGCS-eljárásokat a légiforgalmi szolgáltatóval összehangoltan kell kidolgoznia.”;
                                                                     
                                                                  
                                                      
                                          
                                                ii.
                                             
                                             
                                                az ADR.OPS.B.045 pont helyébe a következő szöveg lép:
                                                „ADR.OPS.B.045 Csökkent látási viszonyok között követendő eljárások
                                                
                                                
                                                            a)
                                                         
                                                         
                                                            A repülőtér-üzemeltetőnek gondoskodnia kell arról, hogy a repülőtér megfelelő repülőtéri felszereléssel és létesítményekkel rendelkezzen, valamint hogy megfelelő csökkent látási viszonyok között követendő eljárásokat dolgozzanak ki és hajtsanak végre, amennyiben a repülőteret a következő műveletek valamelyikéhez kívánják használni:
                                                            
                                                                        1.
                                                                     
                                                                     
                                                                        csökkent látási viszonyok között végzett felszállások;
                                                                     
                                                                  
                                                                        2.
                                                                     
                                                                     
                                                                        a látási viszonyok miatt 550 m-nél kisebb futópálya menti látótávolság vagy 200 lábnál (60 m) kisebb elhatározási magasság mellett végzett megközelítési és leszállási műveletek;
                                                                     
                                                                  
                                                                        3.
                                                                     
                                                                     
                                                                        műveleti engedménnyel végzett műveletek olyan esetekben, amikor a tényleges futópálya menti látótávolság kisebb mint 550 m.
                                                                     
                                                                  A csökkent látási viszonyok között követendő eljárások koordinálják a légi és a földi járművek mozgását, és korlátozzák vagy megtiltják a tevékenységek végzését a mozgási területen.
                                                         
                                                      
                                                            b)
                                                         
                                                         
                                                            A repülőtér-üzemeltetőnek a légiforgalmi szolgáltatóval együttműködve ki kell dolgoznia és végre kell hajtania a csökkent látási viszonyok között követendő eljárásokat. A csökkent látási viszonyok között követendő eljárásoknak tartalmazniuk kell az előkészítésükre, kezdeményezésükre és befejezésükre vonatkozó kritériumokat. A kritériumoknak a futópálya menti látótávolságon és a felhőalap értékein kell alapulniuk.
                                                         
                                                      
                                                            c)
                                                         
                                                         
                                                            A repülőtér-üzemeltetőnek tájékoztatnia kell a légiforgalmi tájékoztató szolgálatot és adott esetben a légiforgalmi szolgáltatót a repülőtéri berendezések és létesítmények állapotában bekövetkező minden olyan változásról, amely hatással van a csökkent látási viszonyok között végzett műveletekre.
                                                         
                                                      
                                                            d)
                                                         
                                                         
                                                            A repülőtér-üzemeltető az AIP-ban való közzététel céljából tájékoztatja a légiforgalmi tájékoztató szolgálatokat a csökkent látási viszonyok között követendő eljárásokról.
                                                         
                                                      
                                                            e)
                                                         
                                                         
                                                            A csökkent látási viszonyok között követendő eljárásokat és azok bármilyen változását az illetékes hatóságnak előzetesen jóvá kell hagynia.”